Злучаныя паміж сабою Несьпіш, Недрава і Поцех утвараюць усходнюю групу Браслаўскіх азёр. Існуе меркаваньне, што калісьці Несьпіш было лясным возерам. Аднак цяпер над яго берагамі ўзвышаюцца часткова парослыя ядлоўцам пагоркі, якім мясцовыя жыхары далі назву Русьцягоўскіх гор. На возеры налічваецца 14 астравоў, куды можна даплыць лодкаю. Сярод іх найбольш вядомы — востраў Кляштар, дзе ва ўніяцкай царкве захоўвалася цудадзейны абраз Маці Божай Браслаўскай, пакланіцца якому прыходзіла шмат паломнікаў. Цяпер абраз захоўваецца ў Браслаўскім касьцёле.